Gambia (flumen)
Haec pagina de flumine explicat. Si civitatem quaeris, vide Gambia. Gambia est magnum flumen in Africa Occidentali. In Guinea e planitie elevata Futa Jallon oritur et circiter 1130 chiliometra patet, trans savanas fluens; per Senegaliam in Gambiam influit, quae civitas omnis in valle fluminis sita est. Prope Baniulum urbem per aestuarium amplissimum in Oceanum Atlanticum flumen effunditur.